Harry en Meghan se troudatum bekend | Maroela Media
Prins Harry en sy verloofde, Meghan Markle, sal op 19 Mei 2018 in die eg verbind word.
Dié datum is Vrydag deur die Kensington-paleis bekendgemaak. Die paleis het ook weer 'n vroeëre aankondiging bevestig dat die trouseremonie by die St. George-katedraal by Windsor-kasteel sal plaasvind.
Prins Harry (33) en die 36-jarige Amerikaanse aktrise, veral bekend vir haar rol in die TV-drama Suits, het verlede maand amptelik hul verlowing bekendgemaak. Daar is ook bevestig dat koningin Elizabeth, die prins se 91-jarige ouma, die seremonie sal bywoon.
Markle sal voor die troue gedoop word en in die Kerk van Engeland bevestig word. Sy is van voornemens om 'n Britse burger te word, maar sal haar Amerikaanse burgerskap behou terwyl die proses voortduur.
Intussen het die Kensington-paleis bevestig dat Markle by koningin Elizabeth en die res van die koninklike familie sal aansluit vir hul Kersviering by die Sandringham-landgoed in Norfolk, 175 km noord van Londen.
Die koninklike familie deel gewoonlik geskenke op Oukersaand uit en woon dan 'n diens by die St. Mary Magdalene-kerk op Kersdag by, voordat hulle 'n gala-middagete en soms 'n uitstappie in die woud saam geniet.
En waarom moet ons dit weet?Kan nie minder omgee nie.
Wel moet dan nie lees nie
Liewe land KAT. Maroela gee ons asb méér sulke nuus en oortuig SABC stasies om dit uit te saai.
Vergeet · 2 jare gelede
Het julle vergeet wat hierdie britse 'koninklikes' met ons grootouers gedoen het?
Ag hoe lekker het sy met haar alie in die botter geval! Kan nie wag vir die troue nie! Ek is nou maar 'n sucker vir die Royals. Wonder of daai een boetie wat met Sarah getroud was nie 'n Suid-Afrikaanse oujongnooi sal wil trou nie?
Koffie · 2 jare gelede
Linda, dit hang net af van die drink van swart koffie.
Dankie Koos sal nie weer lees nie
Dit is dalk die afwesigheid van 'n moederfiguur toe hy haar die nodigste gehad het, dat hy nou 'n ouer vrou/lewensmaat kies! Hoop maar daar kan baba's kom?
Ouer vrou? Dis drie jaar, nie dertien nie.
Andre, ek praat nie van die ouderdomsverskil tussen hulle nie, hy kon 'n baie jonger meisie/vrou gekies het. 'n Vrou bo die ouderdom van 35, se risiko om swanger te word is groter!